નેશનલ એજ્યુકેશન પોલીસીનો મુસદ્દો તૈયાર થતા સુધીમાં 80000 સુચનો આખા દેશમાંથી આવ્યા તે બતાવે છે કે કેટલા બધાને વર્તમાન શિક્ષણ પ્રત્યે કંઇક કહેવાનું છે. ડૉ. કસ્તુરી ના પ્રમુખપદે રચાયેલી સમિતિએ એક મુસદ્દો દરેક રાજ્ય સરકારો અને શિક્ષણ સંસ્થાઓને મોકલી આપ્યો અને તેના વિષે ચર્ચા, ચિંતન કરીને સુધારા, વધારા સૂચવવાનું કહેવાયું તેના એક ભાગ રૂપે ગુજરાતમાં પણ દિમાગી કસરત શરુ કરાવવા શિક્ષણ મંત્રીએ તાકીદ આપી, તેના ફળસ્વરૂપે રવિવાર એકવીસમી જુલાઈ આખો દિવસ નિષ્ણાતોની વિષયવાર બેઠકો થઇ.